Eurovision Song Contest 2013

Eurovision Song Contest 2013 bol 58. ročník súťaže Eurovision Song Contest. Uskutočnil sa vo švédskom meste Malmö. Švédsko sa stalo organizátorom súťaže po 13 rokoch, keďže jeho reprezentantka Loreen zvíťazila so skladbou „Euphoria“ v predchádzajúcom ročníku súťaže v Baku.

Súťaž bola rozdelená na dve semifinálové kolá, ktoré sa konali 14. a 16. mája 2013 a veľké finále. Finálové kolo sa odohralo v sobotu 18. mája 2013. Všetky tri súťažné večery prebehli na rovnakom mieste - v hale Malmö Arena, ktorá hostila v rokoch 2009-2012 semifinále švédskeho národného výberu, Melodifestivalen. Tohoto ročníka súťaže sa zúčastnilo 39 krajín, víťazkou sa stala dánska reprezentantka Emmelie de Forestová s piesňou „Only Teardrops“ pred azerbajdžanským spevákom Faridom Mammadovom a Ukrajinkou Zlatou Ognevičovou. Moderátorkou súťaže bola Petra Medeová. 

 Miesto konania 
vľavo|náhľad|Malmö Arena, hala hosťujúca Eurovision Song Contest 2013

 Kandidátske mestá 

náhľad|Súťažné pódium počas skúšky talianskeho reprezentanta
Švédsko do roku 2013 už hostilo súťaž 4-krát. V roku 1975 v Štokholme (Štokholmské medzinárodné výstavisko), v roku 1986 v Göteborgu (Scandinavium), v roku 1993 v Malmö (Malmö Isstadium) a v roku 2000 znova v Štokholme (Ericsson Globe). Pri výbere miesta konania súťaže v roku 2013 prichádzalo do úvahy viacero vhodných miest. Riaditeľka švédskej verejnoprávnej televízie SVT Eva Hamiltonová krátko po oznámení víťazstva Švédska označila v rozhovore pre švédsky denník „Expressen“ 3 možné mestá, kde by sa mohla súťaž uskutočniť - Štokholm, Malmö alebo Göteborg. Zároveň deklarovala, že SVT má ľudské aj technické kapacity na zorganizovanie takéhoto obrovského podujatia (na rozdiel od predchádzajúceho hostiteľa, keďže Azerbajdžan si musel organizáciu draho zaplatiť prostredníctvom externých dodávateľov). 

Výber miesta konania skomplikoval fakt, že Švédsko bolo v rovnakom čase usporiadateľskou krajinou Majstrovstiev sveta v ľadovom hokeji 2013 a štokholmská hala Ericsson Globe bola dejiskom hokejových zápasov.

Jednou z alternatív, ktorú v denníku „Expressen“ v júni 2012 pripustil výkonný producent švédskej televízie Martin Österdahl, mala byť súťaž konaná v troch rôznych mestách - semifinále v Göteborgu a Malmö a finále v Štokholme (podobne ako švédska národná súťaž Melodifestivalen).

Prehľad kandidátskych miest na usporiadanie súťaže v roku 2013 je uvedený v nasledujúcej tabuľke.

 Mesto Hala Kapacita PoznámkaŠtokholmFriends Arena67 500 divákovvo výstavbe; päť dní po finále Eurovízie sa tu malo konať finále futbalovej ligy AllsvenskanMalmöMalmö Arena15 400 divákovv hale sa konali ostatné štyri roky semifinálové kolá MelodifestivalenuGöteborgScandinavium14 000 divákovv hale sa konala súťaž Eurovision Song Contest 1985Hala švédskeho výstaviskaneznáma kapacita

 Malmö a Malmö Arena 
8. júla 2012 švédsky národný vysielateľ SVT oficiálne oznámil, že súťaž Eurovision Song Contest 2013 sa bude konať v meste Malmö v hale Malmö Arena.

Pre mesto Malmö sa SVT rozhodla vďaka výborne vypracovanému projektu kandidatúry, ako aj vďaka niekoľkým nesporným výhodám. Najzásadnejšou sa ukázala dopravná infraštruktúra - dve medzinárodné letiská vzdialené do 20 minút, železničná stanica vzdialená iba 100 metrov od súťažnej haly, cestné spojenie s centrom mesta do 5 minút.

 Logo a slogan 
Od roku 2004 má súťaž Eurovision Song Contest jednotné logo dotvorené srdcom, v ktorom je vlajka hosťujúcej krajiny. Okrem toho však každý usporiadateľ prezentuje aj vlastný vizuál spoločne so sloganom, ktoré majú odlíšiť aktuálny ročník od ostatných. 

Oficiálna prezentácia vizuálu a loga 58. ročníka súťaže Eurovision Song Contest prebehla 17. januára 2013 vo švédskom Malmö. Slogan „Sme jedným“ () a symbol pestrofarebného motýľa vyzdvihujú multikultúrnosť, pestrosť a jedinečnosť zúčastnených krajín, ktorých ale spája myšlienka spoločného hudobného podujatia. Zároveň vyzdvihujú, že aj keď každá zúčastnená krajina je špecifická, všetky spoločne vytvárajú jednotnú Európu. Ako povedal výkonný producent projektu EBU Jon Ola Sand:„Tohtoročná téma odráža nadčasový pocit miliónov ľudí, ktorý budú mať spoločne tento rok v máji, kedy Európa spoločne oslávi rozmanitosť.“

Motýľ mal súčasne evokovať myšlienku tzv. „motýlieho efektu“ (), ktorá je známa hlavne v oblasti vedy. Mávnutie motýlích krídel môže teoreticky napomôcť až k vzniku hurikánu, teda zdanlivo malá nevýznamná vec môže spustiť celosvetovo či celospoločensky významné udalosti. Rovnakú ambíciu mali aj organizátori tohoto ročníka súťaže. Zdanlivo triviálna hudobná súťaž môže mať nevídaný dosah vďaka obrovskej popularite a sledovanosti na celom svete. Každoročne totiž súťaž Eurovision Song Contest sleduje vyše sto miliónov divákov vo viac ako 40 krajinách sveta, čo z tohoto podujatia robí jednu z najsledovanejších udalostí sveta. 

Koncept a vizuály pre organizátorov vytvorili dizajnérske spoločnosti „Happy F & B“ a „Forsman & Bodenfors“.

 Účastníci 
náhľad|vpravo|Mapa účastníkov

Účasť v súťaži potvrdilo celkovo 39 krajín. Oproti predchádzajúcemu ročníku sa viaceré krajiny z finančných dôvodov rozhodli súťaže nezúčastniť (Bosna a Hercegovina, Portugalsko a Slovensko). Turecko sa rozhodlo nezúčastniť súťaže oficiálne kvôli nesúhlasu so zmenou pravidiel, ktorá sa udiala v roku 2009 a zaviedla aktuálne platný systém hlasovania. Naopak, do súťaže sa vrátilo po ročnej prestávke Arménsko, ktoré sa z minulého ročníka odhlásilo z dôvodu politických sporov s Azerbajdžanom, ktorý podujatie organizoval. 

Pravidlá súťaže ponechávajú jednotlivým národným vysielateľom voľnú ruku pri spôsobe nominácie svojho reprezentanta. Najčastejšími spôsobmi nominácie sú:
 interná voľba priamo vysielateľom;
 verejná voľba v národnom kole súťaže.
Do úvahy pripadajú aj rôzne variácie týchto dvoch spôsobov, kedy vysielateľ zvolí interpreta a verejne sa vyberá pieseň, prípadne sa pre pieseň hľadá interpret. Národné kolo môže mať podobu samostatnej televíznej súťaže, alebo sa národným kolom stane prestížna hudobná súťaž, ktorá sa v krajine koná (napr. v Taliansku hudobný festival v San Reme, vo Švédsku Melodifestivalen a podobne). 

V tomto ročníku bolo 24 reprezentantov vybraných vo verejných národných kolách a 15 reprezentantov interným výberom. Pri štyroch interpretoch vybraných interne mali diváci možnosť vybrať aspoň súťažnú pieseň (Arménsko, Belgicko, Bulharsko, Španielsko). Väčšina krajín vyberala reprezentantov v televíznych súťažiach. V niektorých krajinách sa reprezentantmi stali víťazi najprestížnejších domácich hudobných festivalov - vo Švédsku „Melodifestivalen“, v Taliansku „Festival di Sanremo“.

Prehľad tohtoročných účastníkov súťaže a spôsob ich výberu je uvedený v nasledujúcej tabuľke:
 Číslo  Krajina  Interpret  Názov skladby  Slovenský preklad  Autori hudby a textu  Jazyk  Spôsob nominácie 1  25px Albánsko  Adrian Lulgjuraj & Bledar Sejko  Identitet  Identita  h: Bledar Sejkot: Eda Sejko  albánsky  víťaz národného kola „Festivali i Këngës 2013“ 2  25px Arménsko  Dorians  Lonely Planet  Osamelá planéta  h: Tony Iommit: Vardan Zadojan   anglicky  interný výber vysielateľa;pieseň vybraná hlasovaním divákov a poroty 3  25px Azerbajdžan  Farid Mammadov  Hold Me  Drž ma  h: Dimitrios Kontopoulost: John Ballard & Ralph Charlie Al Fahel  anglicky  víťaz národného kola „Milli Seçim Turu 2013“ 4  25px Belgicko  Roberto Bellarosa  Love Kills  Láska zabíja  h/t: Iain James & Jukka Immonen  anglicky  interný výber vysielateľa;pieseň zvolená divákmi a porotou v národnom kole 5  25px Bielorusko  Aľona Lanská  Solayoh    h: Marc Paelinckt: Martin King  anglicky  víťaz národného kola „Jevrovidenie 2013“; pieseň vybraná odbornou komisiou 6  25px Bulharsko  Jelica Todorovová & Stojan Jankulov  Samo šampioni Iba šampióni  h/t: Jelica Todorovová & Christian Talev  bulharsky  interný výber vysielateľa;pieseň vybraná divákmi a porotou  7  25px Cyprus  Despina Olympiouová  An Me Thimasai  Ak si ma zapamätáš  h: Andreas Giorgallist: Zenon Zintillis  grécky  interný výber vysielateľa 8  25px Čierna Hora  Who See &Nina Žižićová  Igranka  Párty  h: Djordje Miljenović (Wikluh Sky)t: Dejan Dedović (Dedduh), Mario Djordjević (Noyz), Djordje Miljenović (Wikluh Sky)  čiernohorsky  interný výber vysielateľa 9  25px Dánsko  Emmelie de Forestová  Only Teardrops  Iba slzy  h/t: Lise Cabble & Julia Fabrin Jakobsen & Thomas Stengaard  anglicky  víťaz národného kola „Dansk Melodi Grand Prix 2013“ 10  25px Estónsko  Birgit Õigemeelová  Et uus saaks alguse  Nový začiatok  h: Mihkel Mattisent: Mihkel Mattisen & Silvia Sorová  estónsky  víťaz národného kola „Eesti Laul 2013“ 11  25px Fínsko  Krista Siegfridsová  Marry Me  Vezmi si ma  h/t: Krista Siegfridsová, Erik Nyholm, Kristoffer Karlsson, Jessica Lundströmová  anglicky  víťaz národného kola „Uuden Musiikin Kilpailu 2013“ 12  25px Francúzsko   Amandine Bourgeoisová  L'enfer et moi  Peklo a ja  h: David Salkint: Boris Bergman  francúzsky  interný výber vysielateľa   13  25px Grécko  Koza Mostra &Agathonas Iakovidis  Alcohol is free  Alkohol je zadarmo  h: Ilias Kozast: Stathis Pachidis & Ilias Kozas  grécky & anglicky  víťaz národného kola   14  25px Gruzínsko  Nodi Tatišvili & Sophie Gelovaniová  Waterfall  Vodopád  h: Erik Bernholm & Thomas G:sont: Thomas G:son  anglicky  interný výber vysielateľa  15  25px Holandsko  Anouk  Birds  Vtáci  h: Tore Johansson & Martin Gjerstadt: Anouk Teeuweová  anglicky  interný výber vysielateľa 16  25px Chorvátsko  Klapa s mora  Mižerja  Smútok  h/t: Goran Topolovać  chorvátsky  interný výber vysielateľa   17  25px Island  Eyþór Ingi Gunnlaugsson  Ég á Líf  Mám život  h/t: Örlygur Smári & Pétur Örn Gudmundsson  islandsky  víťaz národného kola „Söngvakeppni Sjónvarpsins 2013“ 18  25px Izrael  Moran Mazorová  Rak bišvilo  Len pre neho  h: Hen Hararit: Gal Sarig  hebrejsky  víťaz národného kola „Kdam Eurovision“ 19  25px Írsko  Ryan Dolan  Only Love Survives  Len láska prežije  h/t: Wez Devine & Ryan Dolan  anglicky  víťaz národného kola „The Late Late Show Eurosong 2013“  20  25px Litva  Andrius Pojavis  Something  Niečo  h/t: Andrius Pojavis  anglicky  víťaz národného kola „Nacionalinė Eurovizijos 2013“ 21  25px Lotyšsko  PeR  Here We Go  Poďme na to  h: Ralfs Eilands & Arturas Burket: Ralfs Eilands  anglicky  víťaz národného kola „Dziesma 2013“ 22  25px Severné Macedónsko  Esma Redžepovová & Lozano (Vlatko Lozanoski)  Pred da se razdeni   Kým sa rozvidnie  h: Darko Dimitrov & Lazar Cvetkovski & Simeon Atanasovt: Magdalena Cvetkovská  macedónsky &rómsky  interný výber vysielateľa; pieseň bola dodatočne zmenená   23  25px Maďarsko  ByeAlex  Kedvesem (Zoohacker Remix)  Milovaná  h: Alex Márta & Zoltán Palásti Kovácst: Alex Márta  maďarsky  víťaz národného kola „A Dal 2013“ 24  25px Malta  Gianluca  Tomorrow  Zajtra  h/t: Boris Cezek & Dean Muscat  anglicky  víťaz národného kola „Malta Eurovision Song Contest 2013“ 25  25px Moldavsko  Aliona Moon(Aliona Munteanuová)  O mie  Tisíc  h: Paša Parfenyt: Iuliana Scutaruová  rumunsky  víťaz národného kola „O melodie pentru Europa“; samostatne sa vyberal interpret aj pieseň 26  25pxNemecko  Cascada  Glorious  Slávni  h/t: Peifer, Manuel Reuter, Andres Ballinas, Tony Cornelissen anglicky  víťaz národného kola „Unser Song für Malmö“ 27  25px Nórsko  Margaret Bergerová  I Feed You My Love  Nakŕmim ťa svojou láskou  h/t: Karin Park, Robin Lynch, Niklas Olovson anglicky  víťaz národného kola „Melodi Grand Prix 2013“  28  25px Rakúsko  Natália Kellyová  Shine  Žiar  h: Andreas Grass & Nikola Paryla & Alexander Kahrt: Andreas Grass & Nikola Paryla & Natália Kellyová  anglicky  víťaz národného kola „Österreich rockt den Song Contest“ 29  25px Rumunsko  Cezar  It's My Life  To je môj život  h/t: Cristian Faur  anglicky  víťaz národného kola „Eurovision - Selecţia Naţională“ 30  25px Rusko  Dina Garipovová  What If  Čo ak  h/t: Gabriel Alares & Joakim Björnberg & Leonid Gutkin  anglicky  interný výber vysielateľa 31  25px San Maríno  Valentina Monettová  Crisalide (Vola)  Kukla (Leť)  h: Ralph Siegelt: Mauro Balestri  taliansky  interný výber vysielateľa 32  25px Slovinsko  Hannah Manciniová  Straight Into Love  Priamo do lásky  h: Hannah Mancini & Gregor Zemljić & Erik Margan & Matija Rodićt: Hannah Mancini & Marko Primuzak  anglicky  interný výber vysielateľa   33  25px Spojené kráľovstvo  Bonnie Tyler  Believe In Me  Uver mi  h/t: Desmond Child & Lauren Christyová & Christopher Braide<small>  anglicky  interný výber vysielateľa 34  25px Srbsko  Moje 3  Ljubav je svuda  Láska je všade  h: Saša Milošević Maret: Marina Tucakovićová  srbsky  víťaz národného kola „Beosong 2013“ 35  25px Španielsko  El Sueño De Morfeo  Contigo Hasta El Final (With You Until The End)  S tebou až do konca  h/t: Raquel del Rosariová & David Feito & Juan Suárez  španielsky  interný výber vysielateľa; pieseň zvolená divákmi a porotou   36  25px Švajčiarsko  Takasa  You And Me  Ty a ja  h/t: Georg Schlunegger & Roman Camenzind & Fred Herrmann  anglicky  víťaz národného kola „Die Grosse Entscheidungsshow“.Skupina musela kvôli pravidlám súťaže zmeniť názov (pôvodne „Heilsarmee“ - „Armáda spásy“). 37  25px Švédsko "Hostiteľ"  Robin Stjernberg  You  Ty  h/t: Robin Stjernberg & Joy Deb & Linnea Debová & Joakim Harestad Haukaas  anglicky  víťaz národného kola „Melodifestivalen 2013“ 38  25px Taliansko   Marco Mengoni  L' Essenziale  To podstatné  h: Francesco De Benedittis & Roberto Casalino & Marco Mengonit: Roberto Casalino  taliansky  víťaz národného kola „Festival di Sanremo 2013“ 39  25px Ukrajina  Zlata Ognevičová  Gravity  Príťažlivosť  h: Michail Nekrasovt: Karen Kavalerjan  anglicky  víťaz národného kola „Evrobačennja“

 Niekoľkonásobní reprezentanti 
Eurovision Song Contest 2013 sa zúčastnilo aj niekoľko interpretov, ktorí sa tejto súťaže zúčastnili už v minulosti. Išlo o týchto účastníkov:
 Interpret  Krajina  Predchádzajúca účasť v súťaži  Umiestnenie pri predchádzajúcej účasti  Poznámka Valentina Monettová   25px San Maríno  2012  14. miesto v semifinále  Jelica Todorovová & Stojan Jankulov  25px Bulharsko  2007  5. miesto vo finále  Gor Sudžjan (člen skupiny Dorians)  25px Arménsko  2010  -  zúčastnil sa súťaže ako back-vokalista arménskej speváčky Evy Rivas   Aliona Moon  25px Moldavsko  2012  -  zúčastnila sa súťaže ako  back-vokalistka moldavského speváka Pašu Parfenyho

 Slovensko na ESC 2013 
Zvažovanie účasti Slovenska bolo aj v roku 2012 sprevádzané mnohými špekuláciami. Novozvolený riaditeľ RTVS Václav Mika sa nechal viackrát počuť, že Eurovíziu vníma ako atraktívny projekt a účasť napriek finančnej náročnosti zvážia. Začiatkom decembra 2012 však Slovenská televízia oficiálne oznámila, že Slovensko sa súťaže v tomto ročníku nezúčastní. Dôvodom neúčasti bola zlá finančná situácia televízie. 

 Ostatné krajiny 

 25pxLichtenštajnsko -  V e-maili pre eurovisiontimes povedal vedúci 1FLTV Peter Kölbel, že kvôli nedostatku financií zo štátneho rozpočtu nebude účasť možná do roku 2013. 1FLTV sa snaží vstúpiť do Európskej vysielacej unie; EBU, avšak do roku 2010 vláda nezvýšila rozpočet televízie. Vláda v apríli 2012 schválila financovanie takže krajina má dobrú šancu vstupiť do EBU a zúčastniť sa Eurovision Song Contest.

 Priebeh súťaže 

Medzinárodná súťaž bola už tradične rozdelená na 2 semifinálové kolá a finále (tzv. „Veľké finále“, ). Na rozdiel od predchádzajúcich ročníkov moderovala všetky tri súťažné večery jediná moderátorka - Petra Medeová.     

 Semifinále 
 1. semifinále 
náhľad|Loreen s deťmi počas úvodnej piesne „Euphoria“ v 1. semifinále
Prvé semifinále sa konalo v utorok 14. mája 2013 a vystupovalo v ňom 16 krajín. Do finále postúpilo 10 súťažiacich s najvyšším počtom získaných hlasov. Hlasovať mohli okrem zúčastnených krajín aj 3 zo šiestich priamych kvalifikantov do finále súťaže (Spojené kráľovstvo, Švédsko a Taliansko). 

Úvodným číslom () semifinálového večera bola úprava minuloročnej víťaznej piesne „Euphoria“, ktorú spievalo 68 školákov z hostiteľského regiónu. Okrem spevu text piesne tlmočili do posunkovej reči. V závere sa k nim pridala aj pôvodná interpretka skladby, víťazka súťaže z roku 2012, Loreen. Po doznení všetkých súťažných skladieb bolo spustené pätnásťminútové hlasovanie. Počas hlasovania moderátorka urobila niekoľko krátkych rozhovorov so súťažiacimi v zákulisí, v tzv. greenroom-e. Po ukončení hlasovania nasledovalo „prestávkové“ číslo (), počas ktorého sa sčitovali hlasy z jednotlivých krajín. Bola ním svetelno-hudobno-tanečná šou „Northern Light“, ktorej námetom bol prírodný úkaz typický pre škandinávske krajiny - polárna žiara. Autorom predstavenia boli švédsky hudobný producent a skladateľ Andreas Kleerup a švédsky choreograf Fredrik Rydman.

Účastníci 1. semifinále aj s ich výsledným umiestnením a získanými bodmi sú uvedení v nasledujúcej tabuľke:
 Číslo  Krajina  Jazyk  Interpret  Pieseň  Slovenský preklad  Miesto  Body  1 25px Rakúsko anglicky Natália Kellyová Shine Žiar 14 27 2  25px Estónsko estónsky Birgit Õigemeelová Et uus saaks alguse Nový začiatok 10 52 3 25px Slovinsko anglicky Hannah Manciniová Straight Into Love Priamo do lásky 16 8 4 25px Chorvátsko chorvátsky Klapa s mora Mižerja Smútok 13 38  5 25px Dánsko anglicky Emmelie de Forestová Only Teardrops Iba slzy  1 167 6 25px Rusko  anglicky Dina Garipovová What If Čo ak 2 156 7  25px Ukrajina anglicky Zlata Ognevičová Gravity Príťažlivosť 3 140 8  25px Holandsko anglicky Anouk Birds Vtáci 6 75 9  25px Čierna Hora čiernohorsky Who See & Nina Žižićová Igranka Párty 12 41 10  25px Litva anglicky Andrius Pojavis Something Niečo 9 53 11  25px Bielorusko anglicky Aľona Lanská  Solayoh Solayoh 7 64 12  25px Moldavsko rumunsky Aliona Moon O mie Tisíc 4 95 13  25px Írsko   anglicky Ryan Dolan  Only Love Survives Len láska prežije  8 54 14  25px Cyprus grécky Despina Olympiouová An Me Thimasai Ak si ma zapamätáš  15 11 15  25px Belgicko anglicky Roberto Bellarosa Love Kills  Láska zabíja 5 75 16  25px Srbsko srbsky  Moje 3 Ljubav je svuda Láska je všade 11 46

 2. semifinále 
náhľad|Vystúpenie tanečnej skupiny „Urban Orchestra“ na začiatku 2. semifinále súťaže
náhľad|Zmena pódia počas druhej polovice vystúpenia „Urban Orchestra“
Druhé semifinále sa konalo vo štvrtok 16. mája 2013 a vystupovalo v ňom 17 krajín. Moderátorkou večera bola opäť Petra Medeová. Do finále postúpilo 10 súťažiacich s najvyšším počtom získaných hlasov. Okrem zúčastnených krajín hlasovali aj 3 zo šiestich priamych kvalifikantov do finále súťaže (Francúzsko, Nemecko a Španielsko). 

Úlohou úvodného čísla () druhého semifinálového večera bolo pripomenúť históriu súťaže Eurovision Song Contest. Tanečníci skupiny „Urban Orchestra“ stvárnili hudobný orchester, ktorý v minulosti celých 42 rokov bol povinnou súčasťou súťaže. Postupne sa orchestrisko na pódiu vďaka vizuálnym efektom premenilo na moderný tablet s elektronickým digitálnym štúdiom a z členov orchestra sa stali moderní tanečníci a bikeri. Autormi choreografie vystúpenia boli Jennie Widegrenová a Fredrik Rydman. Po skončení súťažných skladieb odštartovala moderátorka pätnásťminútové hlasovanie. V priebehu hlasovania sa moderátorka rovnako ako v predchádzajúcom semifinále rozprávala s niekoľkými súťažiacimi, ale aj s víťazkou prvej súťaže z roku 1956 s Lys Assiou v zákulisí, v tzv. green room-e. Po ukončení hlasovania, počas „prestávkového“ čísla () vystúpili predstavitelia súčasnej švédskej populárnej hudby - spevák Darin a speváčka Agnes Carlssonová. 

Účastníci 2. semifinále aj s ich výsledným umiestnením a získanými bodmi sú uvedení v nasledujúcej tabuľke:
 Číslo  Krajina  Jazyk  Interpret  Pieseň  Slovenský preklad  Miesto  Body  1 25px Lotyšsko anglicky  PeR Here We Go Poďme na to 17 13 2  25px San Maríno taliansky Valentina Monettová Crisalide (Vola) Kukla (Leť) 11 47 3 25px Severné Macedónsko macedónsky &rómsky Esma Redžepovová & Lozano Pred da se razdeni Kým sa rozvidnie 16 28 4 25px Azerbajdžan  anglicky Farid Mammadov  Hold Me  Objím ma 1 139 5 25px Fínsko  anglicky Krista Siegfridsová  Marry Me Ožeň sa so mnou 9 64 6 25px Malta anglicky Gianluca Tomorrow Zajtra 4 118 7  25px Bulharsko bulharsky  Jelica Todorovová & Stojan Jankulov  Samo šampioni Iba šampióni 12 45 8  25px Island islandsky  Eyþór Ingi Gunnlaugsson Ég á Líf Mám život 6 72 9  25px Grécko grécky & anglicky Koza Mostra & Agathonas Iakovidis Alcohol is free Alkohol je zadarmo 2 121 10  25px Izrael  hebrejsky Moran Mazorová  Rak bišvilo Len pre neho 14 40 11  25px Arménsko anglicky  Dorians Lonely Planet Osamelá planéta 7 69 12  25px Maďarsko maďarsky  ByeAlex Kedvesem (Zoohacker Remix) Milovaná 8 66 13  25px Nórsko  anglicky Margaret Bergerová I Feed You My Love Nakŕmim ťa svojou láskou 3 120 14  25px Albánsko albánsky Adrian Lulgjuraj & Bledar Sejko Identitet Identita 15 31 15  25px Gruzínsko anglicky Nodi Tatišvili & Sophie Gelovaniová Waterfall  Vodopád  10 63 16  25px Švajčiarsko anglicky  Takasa You And Me Ty a ja 13 41 17  25px Rumunsko anglicky  Cezar It's My Life  To je môj život 5 83

 Finále 
Finále súťaže sa konalo v sobotu 19. mája 2013 a zúčastnilo sa ho 26 krajín - po 10 postupujúcich z prvého a druhého semifinále, ako aj priami kvalifikanti (tzv. "Veľká päťka" - Francúzsko, Nemecko, Spojené kráľovstvo, Španielsko, Taliansko a víťaz predchádzajúceho ročníka súťaže - Švédsko). Súťažný večer opäť moderovala Petra Medeová. Spolumoderátorom pri vstupoch zo zákulisia (z tzv. green room-u), kde sa pohyboval medzi súťažiacimi, bol Eric Saade, ktorý v minulosti sám súťažil v tejto súťaži (reprezentoval Švédsko na Eurovision Song Contest 2011). 

Úvodným číslom večera bolo predstavenie novej hymny „We Write The Story“, ktorú zložili dvaja mužskí členovia legendárnej skupiny ABBA Björn Ulvaeus a Benny Andersson v spolupráci s najpopulárnejším švédskym DJ-om Avicii.  Počas spevu zmiešaného zboru vstúpili na súťažné pódium všetci finalisti v sprievode vlajkonosičov.   

Po odprezentovaní všetkých súťažných piesní moderátorka odštartovala hlasovanie. V rámci prestávky počas zratúvania hlasov zaspievala víťazka minuloročného ročníka súťaže Loreen zmes svojich najznámejších piesní. Nasledovalo humorne ladené pásmo na adresu domácich Švédov a ich života, v ktorom si zaspievala aj samotná moderátorka Petra Medeová. Posledným vystúpením pred vyhlasovaním výsledkov bola pieseň skupiny ABBA „The Winner Takes It All“ v romantickej úprave, ktorú zaspievala švédska speváčka Sarah Dawnová Finerová. Záverečného hlasovania sa zúčastnilo všetkých 39 krajín, ktoré sa aktuálneho ročníka súťaže zúčastnili. Výsledné poradie bolo v každej zúčastnenej krajine určené hlasovaním divákov a odbornej poroty (v pomere 50:50). Výsledky národných hlasovaní ohlasovali jednotlivé krajiny naživo prostredníctvom telemostov. Žiadna krajina nemohla hlasovať za svojho reprezentanta. 

Účastníci finále aj s ich výsledným umiestnením a získanými bodmi sú uvedení v nasledujúcej tabuľke:
 Číslo  Krajina  Jazyk  Interpret  Pieseň  Slovenský preklad  Miesto  Body  1 25px Francúzsko francúzsky  Amandine Bourgeoisová  L'enfer et moi Peklo a ja 23 14 2  25px Litva  anglicky Andrius Pojavis Something Niečo 22 17 3 25px Moldavsko rumunsky Aliona Moon  O mie Tisíc 11 71 4 25px Fínsko  anglicky Krista Siegfridsová  Marry Me Ožeň sa so mnou 24 13 5 25px Španielsko španielsky El Sueño De Morfeo Contigo Hasta El Final (With You Until The End) S tebou až do konca 25 8 6 25px Belgicko anglicky Roberto Bellarosa Love Kills  Láska zabíja 12 71 7  25px Estónsko estónsky Birgit Õigemeelová Et uus saaks alguse Nový začiatok 20 19 8  25px Bielorusko anglicky Aľona Lanská  Solayoh Solayoh 16 48 9  25px Malta anglicky Gianluca Tomorrow Zajtra 8 120 10  25px Rusko  anglicky Dina Garipovová What If Čo ak 5 174 11  25pxNemecko anglicky  Cascada Glorious Slávni  21 18 12  25px Arménsko anglicky  Dorians Lonely Planet Osamelá planéta 18 41 13 25px Holandsko anglicky Anouk Birds Vtáci 9 114 14 25px Rumunsko anglicky  Cezar It's My Life  To je môj život 13 65 15 25px Spojené kráľovstvo anglicky  Bonnie Tyler  Believe In Me Uver mi 19  23 16 25px Švédsko anglicky  Robin Stjernberg   You Ty 14 62 17 25px Maďarsko maďarsky  ByeAlex Kedvesem (Zoohacker Remix) Milovaná 10 84 18 25px Dánsko anglicky Emmelie de Forestová Only Teardrops Iba slzy  1 281 19 25px Island islandsky  Eyþór Ingi Gunnlaugsson Ég á Líf Mám život 17 47 20 25px Azerbajdžan  anglicky Farid Mammadov  Hold Me  Objím ma 2 234 21 25px Grécko grécky & anglicky Koza Mostra & Agathonas Iakovidis Alcohol is free Alkohol je zadarmo 6 152 22 25px Ukrajina anglicky Zlata Ognevičová Gravity Príťažlivosť 3 214 23 25px Taliansko taliansky Marco Mengoni L' Essenziale To podstatné 7 126 24 25px Nórsko  anglicky Margaret Bergerová I Feed You My Love Nakŕmim ťa svojou láskou 4 191 25  25px Gruzínsko anglicky Nodi Tatišvili & Sophie Gelovaniová Waterfall  Vodopád  15 50 26  25px Írsko   anglicky Ryan Dolan  Only Love Survives Len láska prežije  26 5

 Referencie 

 Iné projekty 

Kategória:Veľká cena Eurovízie
Kategória:2013 vo Švédsku